מנפרד אוגלדה

מנפרד אלונסו אוגלדה ארסה (בספרדית: Manfred Alonso Ugalde Arce; נולד ב-25 במאי 2002 בארדיה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת טוונטה מליגת העל ההולנדית ובנבחרת קוסטה ריקה.

קריירת מועדונים 
אוגלדה גדל במחלקת הנוער של דפורטיבו סאפריסה. הוא ערך 42 הופעות ליגה במדי הקבוצה הבוגרת של המועדון במסגרת ליגת העל של קוסטה ריקה, בהן הבקיע 13 שערים.

ב-15 ביולי 2020 חתם אוגלדה בלומל מליגת המשנה הבלגית. הוא ערך 22 הופעות ליגה במדי המועדון, בהן הבקיע 11 שערים.

ב-25 ביוני 2021 הושאל אוגלדה למשך עונה אחת לטוונטה מליגת העל ההולנדית. ב-1 ביולי 2022 הוארכה השאלתו בעונה נוספת. ב-6 ביולי 2023 חתם על חוזה קבוע לארבע שנים במועדון.

קריירה בינלאומית 
ב-1 בפברואר 2020 ערך אוגלדה את הופעת הבכורה שלו בנבחרת קוסטה ריקה, בהפסד 1-0 לנבחרת ארצות הברית במשחק ידידות.

קישורים חיצוניים

הערות שוליים 

כדורגלנים קוסטה ריקאים
חלוצי כדורגל קוסטה ריקאים
כדורגלני דפורטיבו סאפריסה
כדורגלני טוונטה
כדורגלני נבחרת קוסטה ריקה
קוסטה ריקאים שנולדו ב-2002